钦定古今图书集成/明伦汇编/氏族典/第092卷 > 《廖用贤尚友录》 > 于玺
## 钦定古今图书集成/明伦汇编/氏族典/第092卷 > 《廖用贤尚友录》 > 于玺

按《隋书于仲文传》，“仲文从父弟玺，字伯符，少有器干，
仕周，起家右侍上士，寻授仪同，领右羽林，迁少胥。附
武帝时，从齐王宪破齐师于洛阳，以功赐爵丰宁县
子。寻从帝平齐，加开府，改封黎阳县公，授职方中大
夫。及宣帝嗣位，转右勋曹中大夫，寻领右忠义。高祖
为丞相，加上开府。及受禅，进位大将军，拜汴州刺史”，
甚有能名。寻加上大将军，进爵郡公，转邵州刺史。在
州数年，甚有恩惠。后检校江陵总管，州人诣阙上表
请留，令还邵州，父老相贺。寻迁洛州刺史，复为熊州
刺史，并有惠政。以疾，征还京师。仁寿末，卒于家。谥曰
静。有子志本。